Sidste års slutsspilsoverraskelse Mors-Thy Håndbold har haft store problemer i denne sæson, og kæmper for overlevelse i kvalifikationsspillet. Første kamp bød på et overraskende nederlag til Team Sydhavsøerne, men lørdag var der igen noget at smile af på bette-Balkan, da hjemmeholdet vandt sikkert 23-18 over Skive.

Opsummering:
Efter en skuffende start på kvalifikationsspillet fik Mors-Thy lørdag oprejsning hjemme mod Skive.